kardosdrur/scandi-wiki huggingface dataset:
Hedvig Collin

Hedvig Jacobine Henriette Collin (27. maj 1880 i Nakskov – 31. marts 1964 i Kongens Lyngby) var en dansk kunstmaler og illustrator.

Hedvig Collin blev uddannet på Tegne- og Kunstindustriskolen for Kvinder som forberedelse til Kunstakademiets Kunstskole for Kvinder, hvor hun studerede 1903-1907. Hun videreuddannede sig på kunstakademiets dekorationsskole i 1909-1910 og på École des Beaux-Arts i Paris. I 1915 studerede hun freskoteknik på Kunstgewerbeschule i Berlin. Hun hade fra 1904 gentagne studieophold i Frankrig, hun foretog i 1920'erne og 1930'erne rejser til Italien, Grækenland, Polen, Tyskland, Tjekkoslovakiet og England. I perioden 1922-1925 og igen under 2. verdenskrig var hun i USA. 

Hedvig Collin malede mest portrætter og landskaber, men var også illustrator af børnebøger; 1916-1922 udgav hun flere illustrerede børnesangbøger, f.eks. Vore Børnesange (1916), og Børnenes Billedbog (1922). 

Hedvig Collin var datter af fotografen Alfred Theodor Collin (1849-1922) og Ottilia Frederikke Christiane Bloch (1850-1935) og søster til Aage Collin.

Eksterne henvisninger 
 Dansk Kvindebiografisk Leksikon – Hedvig Collin
 
 

Danskere i 1900-tallet
Malere fra Danmark
Personer fra Nakskov
Illustratorer fra Danmark
Personer i Dansk Kvindebiografisk Leksikon
Hedvig
Mouritz Mørk Hansen

Mouritz Mørk Hansen (født 28. september 1815 i Todbjerg ved Aarhus, død 18. august 1895 i Vonsild) var en dansk præst og politiker og han var stærkt engageret i det sønderjyske spørgsmål. Han var far til arkitekten V.J. Mørk-Hansen og forstmanden Kristian Erhardt Mørk-Hansen.

Han blev student i 1835 fra Nykøbing Katedralskole og cand.teol. i 1840. De næste 4 år var han mest beskæftiget med historiske og teologiske studier og undervisning i København. Derefter blev han hjælpepræst i Nykøbing Falster. Han valgtes til den grundlovgivende rigsdag for Maribo Amts 5. kreds i 1848, men stillede aldrig op til den ordinære Rigsdag). 1850 blev han sognepræst til Felsted ved Aabenraa, hvorefter hans hovedfokus var ved Sønderjylland og de sønderjyske interesser. Han var i Sønderjylland dybt engageret i det slesvigske spørgsmål og blev derfor 1859 medlem af den slesvigske stænderforsamling, valgt i 1. distrikt. I stænderforsamlingen talte han det danske mindretals sag og forsvarede sprogreskripterne mellem de to slesvigske krige. Han blev stærkt knyttet til Theodor August Jes Regenburg og Mørk Hansen endte med at blive arresteret af tyskerne pga. hans politiske orientering. Det skete flere gange under 2. Slesvigske Krig. Den 23. juli 1864 blev han tilmed afskediget. 1865 blev han valgt som repræsentant i Rigsrådets Folketing og 1866 blev han sognepræst i Vonsild og Dalby.

Han var personlige venner med J.P. Junggreen og Gustav Johannsen, der begge drog nytte af hans historiske viden og efter de sønderjyske foreninger dannelse, blev han, en ofte brugt som ordfører ved møderne og endelig i 1892 blev han udnævnt til æresmedlem af De samvirkende sønderjyske foreningers overbestyrelse.

Mørk Hansen blev titulær stiftsprovst 1894, Ridder af Dannebrog 1860 og Dannebrogsmand 1887.

Han er begravet i Vonsild. På Skamlingsbanken blev der den 30. juni 1899 afsløret et mindesmærke for Mouritz Mørk Hansen udført af arkitektsønnen og med bronzerelief af Anne Marie Carl Nielsen (her er hans navn stavet "Mourits").

Han er desuden portrætteret på Constantin Hansens maleri fra 1860-64 af Den grundlovgivende Rigsforsamling (Frederiksborgmuseet). Træsnit 1871 og af H.P. Hansen 1885

Kilder og referencer 

Personer fra Sønderjylland (i Danmark)
Medlemmer af Rigsrådet (1855-1866)
Medlemmer af Den Grundlovgivende Rigsforsamling
Riddere af Dannebrog
Sønderjyllands historie
Domprovster fra Danmark
Personer i Dansk Biografisk Leksikon
Henry Becker

Henry Theodor Becher (født 4. november 1881 i København) var en dansk kontorist, bogholder  og fodboldspiller.

I sin klubkarriere spillede Becker i KB som han vandt det danske mesterskab med 1913 og 1914.

Eksterne henvisninger 

 

Fodboldspillere fra Danmark
Fodboldspillere fra Kjøbenhavns Boldklub
Personer fra København
Børge Havn

Børge Havn (24. maj 1902 på Frederiksberg i København – 8. maj 1958 på Bispebjerg i København) var en dansk fodboldspiller.

I sin klubkarriere spillede Børge Havn i B.1903s forsvar og vandt det danske mesterskab med 1924 og 1926. 

Børge Havn spillede i perioden 1927-1929 8 A-landskampe for Danmark deraf en som anfører mod Tyskland 1928.

Eksterne henvisninger 
 

Fodboldlandsholdsspillere fra Danmark
Fodboldspillere fra Danmark
Fodboldspillere fra B 1903
Personer fra Frederiksberg
Edmund Nørland

Edmund Nørland hed Nielsen før 1914, (6. maj 1885 i København – ?) var en dansk fodboldspiller og kedelsmed.

I sin klubkarriere spillede Nørland i KB som han vandt det danske mesterskab med 1913 og 1917. 

Nørland var bror til landsholdspilleren Oskar Nørland.

Fodboldspillere fra Danmark
Fodboldspillere fra Kjøbenhavns Boldklub
Personer fra København
Holger Lykkeberg

Holger Johan Lykkeberg (12. december 1880 i Skanderborg – 13. januar 1954) var en dansk grosserer for Københavns Fiskefars-Fabrik, atlet og medlem af Freja Københavns og fra 1900 Københavns IF, hvor han var formand 1908-1909. Han vandt Fortunløbet 1899 og vandt bronze ved de danske mesterskaber 1900 på 1 mile.

Holger Lykkebergs bror Peder Lykkeberg (1878-1944) vandt bronze i undervandssvømning ved Sommer-OL 1900 i Paris og startede 1899 Lykkebergs Fiskekonservesfabrik i Hørve.

Kilder 

Mellemdistanceløbere fra Danmark
Atleter fra Københavns IF
Atleter fra Freja København
Personer fra Skanderborg
Grosserere fra Danmark
Milliardærklubben

Milliardærklubben er betegnelsen for en dansk investeringsklub stiftet af milliardæren Peter Forchhammer.

Klubben har fem medlemmer, udover Forchhammer, er det Erik Damgaard, Aldo Petersen, Ole Abildgaard og Mark Szigethy. Flere af milliardærklubbens medlemmer havde aktier i den lille rigmandsbank Capinordic Bank.

Eksterne henvisninger 
 Berlingske Tidende, "Milliardærklubben", 29. november 2009.

Litteratur 
 Birgitte Erhardtsen, Milliardærklubben, Postboks, 2009. .

Erhvervsliv i Danmark
Valamo kloster

Valamo kloster (russisk: Валаамский монастырь) ligger på øen Valamo i Ladogasøen i russiske Karelen. Det er et russisk-ortodoks kloster som blev grundlagt en gang mellem 900 og 1400. Grænsestridigheder i Karelen mellem svenske Finland og Rusland, samt mellem Finland og Sovjetunionen, medførte gentagen vandalisering og forstyrrelse af klosteret. Under den finske vinterkrig i 1939–40 flyttede munkene til Finland, hvor de startede Nye Valamo kloster. Efter opløsningen af Sovjetunionen, blev klostervirksomheden på gamle Valamo genoptaget.

Ekstern henvisning 
 Lokal turistside om gamle Valamo 

Klostre i Rusland
Karelen
Vesterhede Kirke

Vesterhede Kirke ligger i landsbyen Vesterhede, ca. 13 km V for Billund (Region Syddanmark).

Eksterne kilder og henvisninger 
 Vesterhede Kirke hos KortTilKirken.dk
 Vesterhede Kirke i bogværket Danmarks Kirker (udg. af Nationalmuseet)

Kirker i Billund Kommune
Kirker i Ribe Stift
Kirker i Ribe Amt
Skibsfører

Skibsfører er den højeste maritime navigatoriske uddannelse, der kan opnås.

Uddannelsesmuligheder
I Danmark er der normalt to måder hvorpå uddannelsen kan gennemføres:

Den praktiske vej 
Man kan stå til søs og avancere fra skibsassistent avancere kystskipper, sætteskipper og til sidst skibsfører. Derved oparbejder man erfaring og nødvendig sejltid for at få sønæringsbevis til de forskellige trin. De forskellige trin kræver undervisning og eksamen fra en navigationsskole.

Aspirantvejen
Ved at tage aspirantvejen bliver man rederiansat med henblik på at blive dual-purpose officer eller skibsfører

Dual-purpose officer betyder, at man uddanner sig i to professioner, navigatør og maskinmester. 

Teori undervisningen bliver suppleret med længere sejlperioder, så man ved endt uddannelse får udstedt både eksamens- og sønæringsbevis. 

Ofte tager aspiranten en periode, som junior-officer, før senior-delen af uddannelsen gennemføres.

Efter gennemført juniorofficersuddannelse, får man titel som professionsbachelor i maritim transport og skibsledelse. Det tager fire år, og derefter yderligere et år at gennemføre seniordelen.

Eksterne henvisninger og kilder

Noter

Henvisninger
Det Blå Danmark, info om uddannelsen 
SIMAC – Svendborg International Maritime Academy
Marstal Navigationsskole

Videregående uddannelser i Danmark
Stillinger til søs
National Gallery

National Gallery er et berømt kunstmuseum i London. Det ligger ved Trafalgar Square. Museet huser over 2.300 kendte malerier fra midten af det 14. århundrede til 1900. Museet blev grundlagt i 1824. Kunstsamlingen tilhører offentligheden og adgang til hovedsamlingerne er gratis.

Galleri i udvalg

Eksterne henvisninger  
 National Gallery officielle hjemmeside  
 National Gallery oversigt 
 Om bygningen 
 360° panoramas af 17 værelser i National Gallery  
 The National Gallery på Pall Mall 
 

 
Kunstmuseer i London
Museer etableret i 1824
Vorbasse Kirke

Vorbasse Kirke ligger i den nordvestlige udkant af Vorbasse, ca. 11 km S for Billund (Region Syddanmark).

Eksterne kilder og henvisninger 
 Vorbasse Kirke hos KortTilKirken.dk
 Vorbasse Kirke i bogværket Danmarks Kirker (udg. af Nationalmuseet)

Kirker i Billund Kommune
Kirker i Ribe Stift
Kirker i Ribe Amt
Kirke
Discorsi sopra la prima deca di Tito Livio

Discorsi sopra la prima deca di Tito Livio (Taler omhandlende det første årti af Titus Livius eller Drøftelser af de første ti bøger hos Titus Livius) er et værk omhandlende politisk historie og filosofi skrevet i begyndelsen af det 16. århundrede (ca. 1513) af den italienske forfatter og politisk teoretiker Niccolò Machiavelli. Værket regnes for Machiavellis andet hovedværk. Machiavelli er bedst kendt som forfatter til Fyrsten.

Hvor sidstnævnte er helliget rådgivingen af en enehersker af et fyrstendømme, søger Discorsi at forklare struktur og fordele ved en republik, som en form for regering baseret på et vist niveau af udbredt samtykke og kontrol.
Machiavelli tilegnede dette arbejde til Zanobi Buondelmonti og Cosimo Rucellai, to af de største personligheder i Orti Oricellari i Firenze, et smukt hus, hvor datidens aristokratiske unge mødtes for at diskutere politik, kunst og litteratur.

Resumé 
Værket består ligesom Fyrsten af tre dele, men begge værker bygger på Machiavellis etik for magten, virtù, "... en blanding af strategisk klogskab, energi og handlekraft eller en situationsbestemt pragmatisk kunnen, hvor det handler om at manøvrere i sammenhænge, den enkelte aktør ikke suverænt behersker".

Se også 
 Afsnit "Litteratur og poesi" i artikel om renæssancen i Italien

Litteratur 
 Niccolò Machiavelli Drøftelser af de første ti bøger hos Titus Livius, 2004 – uforkortet og kommenteret oversættelse fra italiensk af Fritz Wolder. Med særligt afsnit, der sætter fokus på hovedtankerne i værket, bl.a. hvordan skaber man en stærk og holdbar stat? Hvorfor er samfundskonflikter gavnlige? Eller, hvorfor er krige uundgåelige? 

 
 . Skinner contextualizes Machiavelli, bringing to light the intellectual discussions that preceded and influenced his work.
 .
 .
 .

Eksterne henvisninger 
  Discorsi på Wikisource 

 Machiavelli , fortolkninger. Fra Helikon.dk

  
  

Note



Politisk filosofi
Politisk litteratur
Renæssance
Sankt Bodil Kirke

Sankt Bodils Kirke ligger i Bodilsker Sogn ca. fire km V for Nexø. Der er en meget spredt bebyggelse omkring kirken. Det er ikke pigenavnet Bodil der optræder her; kirken er oprindeligt viet til Sankt Budolf, visse steder stavet Bothulf.

Kirken og området staves Bodilsker, men udtales omtrentlig som Bolsker på bornholmsk. Endelsen -ker betyder kirke. I ældre tekster ses, ligesom ved mange andre bornholmske stednavne, yderligere endelsen -sen, som står for sogn. Bodils kirkes sogn bliver dermed Bodilskersen, og igen med udtalen Bolskersen.

Billedgalleri

Eksterne kilder og henvisninger 
 Sankt Bodil Kirke  hos nordenskirker.dk
 Sankt Bodil Kirke hos KortTilKirken.dk
 Sankt Bodil Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Københavns Fiskefars-Fabrik

Brdr. Lykkeberg, Københavns Fiskefars-Fabrik's Eftf. var en dansk fabrik, der fremstillede fiskefars. Den blev grundlagt i 1900 af grosserer J.E. Lykkeberg (1847-1903) og senere overtaget af J.H. Fenneberg.

Den lå i Kødbyen på adressen Kvægtorvsgade 12 i København.

Udgivelser 
 E. Constantin & Mathilde Muus, Hvorledes man kan anvende Fiskefars, 1913.

Kilder 
 Danmarks ældste forretninger 1100-1911, Kraks Forlag 1950

Fiskeproduktvirksomheder i Danmark
Fiskefars-Fabrik
Danske virksomheder etableret i 1900
Vesterbro
Ingrid Pitt

Ingrid Pitt (21. november 1937 – 23. november 2010) var en engelsk, polsk-født skuespillerinde med international karriere.

Hun opnåede via en række præstationer i 1970'erne status som kultdyrket horrorstjerne, især med hovedrollen som Carmilla Karnstein i Hammer-filmen The Vampire Lovers (1970).

Udvalgte film 
 Doctor Zhivago (1965)
 Campanadas a medianoche (1965)
 A Funny Thing Happened on the Way to the Forum (1966)
 Where Eagles Dare (1968)
 The Vampire Lovers (1970)
 Countess Dracula (1971)
 The House That Dripped Blood (1971)
 The Wicker Man (1973)
 Who Dares Wins (1982)
 Octopussy (1983)
 Wild Geese II (1985)
 Underworld (1985)
 Hanna's War (1988)
 Minotaur (2006)
 Beyond the Rave (2008)

Eksterne henvisninger 
 
 Pitt of Horror
 Nekrolog i The Guardian
 Nekrolog i The Independent
 Nekrolog på Skræk og Rædsel

Skuespillere fra Polen
Lykkeberg (virksomhed)

Lykkeberg A/S, oprindeligt P. Lykkeberg A/S er en dansk fiskekonservesfabrik med speciale i sild og klipfisk. Den er grundlagt 1. november 1899 af Peder Lykkeberg (1878-1944).

Grossererborgerskab løstes i året 1904. Virksomheden begyndte ganske småt i Lavendelstræde 10 med tilberedning af forskellige fiskeriprodukter. Efter jævn fremgang flyttedes den i 1903 til Vestergade 7 med fabrik på Vesterbrogade 137, og da en ny udvidelse blev påkrævet, købtes i 1906 ejendommen Teglgårdstræde 5, der ombyggedes således, at kontor, lager og fabrik kunne samles her. År 1916 blev naboejendommen nr. 7 købt, for at ny udvidelse kunne finde sted. Grosserer Orla Davidsen, indehaver af det gamle islandske firma Salomon Davidsen, blev i 1925 optaget som kompagnon i firmaet, men udtrådte atter 31. december 1936, hvorefter firmaet fortsattes med P. Lykkeberg som eneindehaver.

Efter P. Lykkebergs død i 1944 overtoges firmaet af hans enke, fru Elisabeth Lykkeberg, f. Flamand, og sønnerne, Poul F. Lykkeberg (f. 29. juni 1907) og Ejnar Lykkeberg (f. 20. nov. 1909).

Firmaet ligger i dag på Kattegatvej 75 i Nordhavnen i København.

Kilder 
 Danmarks ældste forretninger 1100-1911, Kraks Forlag 1950

Eksterne henvisninger 
 Lykkeberg A/S's hjemmeside

Fiskeproduktvirksomheder i Danmark
Virksomheder i København
Etableret i 1899
Vandrevej

En vandrevej er en tilgået sti, som kan være vedligeholdt og opmærket eller en kombination af stisystemer og offentlige veje.

Vejene anvendes ofte i forbindelse med rekreation og motion.

Der findes vandreveje i alle verdensdele, undtaget Antarktis.

Af længere vandreveje i Danmark kan nævnes Nordsøstien, Hærvejen, Himmerlandsstien, Gendarmstien og Øhavsstien.

Eksterne henvisninger 
 Oversigt over vandreveje, -ruter og -stier, der er tegnet i Open Street Map
Europæiske fjernvandreveje
Europæiske certificerede kvalitetsvandreveje (Leading Quality Trails)
Dansk Vandrelaug's oversigt over vandreveje

Stier
Vandring
Sankt Knuds Kirke (Bornholm)

Sankt Knuds Kirke ligger på Bornholm, lidt øst for landsbyen Knudsker, ca. 3 km øst for Rønne.

En runesten med indskriften "Krist hjælpe hans sjæl" er indmuret over kirkens syddør.

Eksterne kilder/henvisninger 

 Sankt Knuds Kirke hos KortTilKirken.dk
 Sankt Knuds Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Bilfri søndag

En bilfri søndag er en søndag med begrænset biltrafik.

Under oliekrisen i 1973 

Et regeringsindgreb som følge af oliekrisen førte til de bilfrie søndage. Den 25. november 1973 trådte de bilfrie søndage i kraft, og de varede til den 10. februar 1974. Bilisterne fik dog lov til at køre på den søndag, hvor det var lillejuleaften. 

Det var muligt for visse erhverv med specielle behov at få en køretilladelse, f.eks. præster, læger og låsesmede. Køretilladelsen skulle være placeret i køretøjets forrude.

I nyere tid 
I 2010'erne har der i Københavns Kommune været gjort enkelte forsøg med bilfrie dage i bestemte områder.

Københavns Borgerrepræsentation vedtog 8. oktober 2015 en bilfri søndag i september 2016.. Datoen blev søndag den 18. september 2016.

I Europa har der været initiativer i stil med Københavns i bl.a. Amsterdam, Bruxelles og Paris.

Henvisninger

Energistyring
Tejn Kirke

Tejn Kirke ligger i Tejn, ca. 4 km SØ for Allinge (Region Hovedstaden).

Eksterne kilder og henvisninger 
 Tejn Kirke hos KortTilKirken.dk

Kirker i Københavns Stift
Kirker i Bornholms Regionskommune
Tusenøyane

Tusenøyane (Dansk: Tusindøerne) er en øgruppe som er en del af arkipelaget Svalbard. Den er placeret i Barentshavet, og ligger umiddelbart syd for Edgeøya. Tusenøyane indeholder over 40 øer og skær, hvoraf de største er: Brotskjer, Kulstadholmane, Utsira, Tufsen, Proppen, Kong Ludvigøyane, Bölscheøya, Hornøya, Tiholmane, Meinickeøyane, Sletteøya, Schareholmane, Skråholmen, Brækmoholmane, Tareloppa, Vindholmen, og Menkeøyane.

Øgruppen er en del af Søraust-Svalbard naturreservat og havet omkring er svært tilgængeligt på grund af det ikke officielt er kortlagt.

Den britiske opdagelsesrejsende William Scoresby navngav i 1820 øgruppen til det nuværende.

Referencer

Eksterne henvisninger 
 Place names in Norwegian polar areas  Norwegian Polar Institute

Øer på Svalbard
Arc (Savoie)

Arc (fransk: L'Arc) er en 127,5 km lang flod i departementet Savoie i det sydøstlige Frankrig. Den er en biflod til Isère, som den munder ud i ved Chamousset, omkring 15 km nedenfor Albertville. Den har sit udspring i De grajiske Alper nær grænsen til Italien, nordøst for byen Bonneval-sur-Arc. Floddalen, som Arc løber igennem, hedder Maurienne og er en vigtig trafikåre mellem Frankrig og Italien. Arc udspringer fra gletsjere (Glacier des Sources de l'Arc og Glacier du Mulliet) på bjerget Mont Levanna.

Gennemløb 
Arc løber gennem blandt andet følgende byer i Maurienne-dalen:
 Bonneval-sur-Arc
 Lanslebourg
 Modane
 Saint-Michel-de-Maurienne
 Saint-Jean-de-Maurienne
 Aiguebelle

Galleri

Bifloder og tilløb 
Arc har mere end 110 bifloder og tilløb. Blandt bifloder og vandløb, der løber til Arc er blandt andet:

 Torrent d'Avérole, der løber ind i Arc ved byen Le Villaron.
Torrent du Ribon, der løber ind i Arc ved byen Bessans.
 Doron de Termignon, der løber ind i Arc ved byen Termignon.
 Le Bonrieu, der løber ind i Arc ved byen Francoz.
 La Valloirette, der løber ind i Arc ved Saint-Michel-de-Maurienne.
 Arvan, der løber ind i Arc ved Saint-Jean-de-Maurienne.
 Le Glandon, der løber ind i Arc ved La Chambre.
 Le Bugeon, der løber ind i Arc ved La Chambre.

Opdæmning 

Arc opdæmmes af Barrage du Freney og Barrage de Bissorte, der opdæmmer et tilløb til Arc benævnt Ruisseau de Bissorte i søen Lac du Bissorte. Desuden opdæmmes Arc ved dæmningen Hermillion.

Kildehenvisninger

Eksterne henvisninger 

Floder i Frankrig
Savoie
Auvergne-Rhône-Alpes
David Riesman

David Riesman (født 22. september 1909 i Philadelphia, Pennsylvania, død 10. maj 2002 i Binghamton, New York) var en amerikansk sociolog.
Han var søn af en tysk læge og oprindelig advokat, før han blev interesseret i sociologi. Hans bemærkelsesværdige afhandling om livet i det moderne Amerika Det ensomme massemenneske (original titel: The Lonely Crowd) udkom i 1950 og blev en øjeblikkelig succes.
Til dato har bogen solgt omkring 1,5 mio. eksemplarer, og efter den medieomtale, der fulgte ved hans død, er salget igen gået i vejret.

Sociologer fra USA
Sankt Pouls Kirke

Sankt Pouls Kirke ligger på Bornholm 9 km sydvest for Nexø.

Skakbrætsten 
I karmen på kirkens sydportal - inde i våbenhuset - findes en skakbrætsten, den eneste i Danmark udenfor det nordlige Jylland, hvor de findes i et halvt hundrede kirker. Stenen er 80 cm høj og viser tydeligt et skakbræt med det rigtige antal felter (8 * 8) og et komplet Backgammon-bræt. Denne kombination af to spillebrætter gør stenen enestående og er et argument for, at skakbrætstenene har været stenhuggernes spilleborde, i modsætning til de teorier, der tillægger selve ternmønsteret forskellige betydninger.

Stenen i Sankt Pouls Kirke er desuden en af de få skakbrætsten i Danmark, der sidder på et yderhjørne, så man kan se to sider af den og konstatere, at der kun er mønster på den ene side. Det harmonerer med, at stenen har været spillebord, for så var der ingen grund til at lave mønster ned ad siderne. Hvis mønstrets formål derimod var kultisk, politisk eller fagligt, ville det vel tjene formålet endnu bedre at lave mønster på begge de synlige sider.

Billedgalleri

Noter

Eksterne kilder/henvisninger 
 Sankt Pouls Kirke hos KortTilKirken.dk
 Sankt Povls Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Madonna med nellike

Madonna med nellike (italiensk: La Madonna dei garofani) er et oliemaleri fra c. 1506-1507 af den italienske renæssancekunstner Rafael – et af Rafaels mest berømte billeder fra hans florentinske periode. Maleriet er for tiden udstillet på National Gallery i London.

Beskrivelse 
Madonna med nellike forestiller Jomfru Maria siddende med jesubarnet på skødet, sammen leger de med et bundt nelliker – som er et symbol på korsfæstelsen. Scenen er sat i et svag oplyst hjemligt rum, inspirationen til dette kommer af nederlandsk stil. Kompositionen er endvidere inspireret af da Vincis Madonna Benois (c.1478) – om end Raphaels farvevalg er hans eget. Bag de hvælvede vinduer skimtes et landskab med nogle forladte ruiner, et symbol på den hedenske verdens kollaps.

Oprindelse 
Billedets motiv og størrelse, ikke meget større end en tidebog, tyder på, at det kan have været ment som en transportabel støtte til bøn. Dets oprindelige ejer er ukendt, om end en optegnelse fra 1850erne kunne indikerer at det var blevet bestilt af Maddalena degli Oddi, et medlem af en fremtrædende perugiansk familie, efter at hun havde tage nonneløftet.

I det 19. århundrede var Madonna med nellike i besiddelse af maleren Vincenzo Camuccini.

Raphael 
Kun så sent som i 1992 blev maleriet, af den engelske renæssanceforsker Nicholas Penny, identificeret så et ægte Rafael; indtil da havde det blot været anset som en kopi, om end en særdeles god en af slagsen. På kraft opfordring af offentlige appeller og med midler fra forskellige fonde købte National Gallery i 2004 Madonna med nellike fra hertugen af Northumberland for £34,88 millioner. Før billedet blev installeret permanent i National Gallerys samling var det udstillet i Manchester, Cardiff, Edinburgh og Banard Castle. Efterfølgende har der dog været noget polemik om det nu også er en ægte Rafael.

Eksterne henvisninger og referencer 

 The Madonna of the Pinks officiel Madonna med nellike National Gallery website 
 National Gallery, London press release upon acquisition of the painting in 2004  
 2004 Review: The Annual Report of the National Art Collections Fund 
 Article and link to paper by Desiderio Z. Caruzzi on the attribution of the Madonna of the Pinks to Raphael  

Malerier af Rafael
Malerier fra 1507
Renæssance
Malerier af Jomfru Maria
Malerier af Jesus
Malerier fra National Gallery
Pennine Way

Pennine Way er en vandrevej i England, som er ca. 429 kilometer lang.

Vejen går fra Edale, i det nordlige Derbyshire Peak District, nordpå gennem Yorkshire Dales og Northumberland National Park, med endepunkt i Kirk Yetholm, ved den skotske grænse.

Vandrevejen går langs bjergkæden Penninerne, som ofte beskrives som Englands rygrad.
 
Selvom Pennine Way ikke er United Kingdom's længste vandrevej, som er South West Coast Path med 1.014 km, så er Pennine Way, ifølge Ramblers Association er Englands mest kendte og krævende vandretur..

Galleri

Referencer

Eksterne henvisninger 

 Pennine Way, officiel hjemmeside  

Stier
Vandreruter i Europa
Veje i England